Bedorwe stemme in KZN gelykstaande aan een setelFoto: Maroela Media Die aantal bedorwe stembriewe in KwaZulu-Natal is gelykstaande aan een setel in die parlement, het die Onafhanklike Verkiesingskommissie (OVK) Vrydag gesê. Die OVK het egter gesê dit is nie veel meer as in vorige verkiesings nie, en is nie ŉ rede tot kommer nie. Volgens die voorlopige uitslae was daar bykans 52 000 bedorwe stembriewe in dié provinsie. Altesaam 43 713 stembriewe is in 2009 bederf. Die ANC het die provinsie met 64.52% van die stemme gewen. Die Demokratiese Alliansie is die amptelike opposisie in die provinsie met 12.76%. Die IVP was in 2009 die amptelike opposisie en het vanjaar 10.86% van die stemme in die provinsie gewerf. Die amptelike uitslag en hoeveelheid setels vir elke party word Saterdagmiddag bekend gemaak. -SAPA